Powys
Powys er et  grevskab i Wales. Det har fået navn efter Kongeriget Powys, der var en walisisk statssuccesion, småkongerige og fyrstedømme, som opstod i middelalderen efter romerne forlod Storbritannien.

Powys har et areal på 5.200 km2, og det er dermed Wales' største grevskab. Mod nord grænser det op til Gwynedd, Denbighshire og Wrexham County Borough; mod vest til Ceredigion og Carmarthenshire; mod øst til Shropshire og Herefordshire; og mod syd til Rhondda Cynon Taf, Merthyr Tydfil County Borough, Caerphilly County Borough, Blaenau Gwent, Monmouthshire og Neath Port Talbot.

De største byer i Powys er Newtown, Ystradgynlais, Brecon, Welshpool, Llandrindod Wells og Knighton. Powys har den laveste befolkningstæthed af alle grevskaberne i Wales. Størstedelen af Powys er bjergrig og de fleste veje og jernbaner er relativt små og langsomme grundet dette landskab.

Referencer

Eksterne henvisninger 

Grevskaber i Wales